
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijā noteikts, ka: "Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) (turpmāk – Komisijas Regula Nr. 1407/2013) ar 2023.gada 31.decembri izbeidz savu darbību". Lūdzam šo informāciju precizēt, ņemot vērā, ka šobrīd spēkā esošais de minimis atbalsta regulējums - Komisijas regula Nr.1407/2013 - ir spēkā līdz 2023.gada 31.decembrim un kopā ar Komisijas regulas Nr.1407/2013 7.panta 4.punktā un 8.pantā noteikto - līdz 2024.gada 30.jūnijam. Tā kā ar MKN 383 grozījumiem ir paredzēts, ka no to spēkā stāšanās brīža de minimis atbalsts tiks piešķirts ar Komisijas regulu Nr. 2023/2831, lūdzam to skaidri atspoguļot anotācijas tekstā.

 
Piedāvātā redakcija
-
	Gunita Galauska (FM)

	2.
	Noteikumu konsolidētā versija
16. Atbalstu nepiešķir šādām nozarēm un darbībām:
	Iebildums
Noteikumu ietvaros ir noteikts, ka atbalstu nepiešķir nozarēm un darbībām, kas minētas kā aizliegtās šo noteikumu 16.2.-16.11. apakšpunktu ietvaros. Lūdzam normatīvā akta skaidrības nolūkos papildināt noteikumu projektu ar nosacījumu attiecībā uz projekta iesniedzējiem, kas vienlaicīgi darbojas nozarē vai veic darbības, kas minētas kā aizliegtās šo noteikumu 16.2.-16.11. apakšpunktos, nosakot, vai atbalsts tādiem projekta iesniedzējiem atbalsta programmas ietvaros var (ar izmaksu nodalīšanu) / nevar tikt sniegts, vienlaikus sniedzot skaidrojumu anotācijā.
Piedāvātā redakcija
-
	Kerolaina Pastare (FM)

	3.
	Noteikumu konsolidētā versija
24. Komisijas regulas Nr. 2023/2831 2. panta 2. punktā noteiktajam vienam vienotam uzņēmumam izsniegtā de minimis atbalsta kopējā summa nedrīkst pārsniegt Komisijas regulas Nr.  2023/2831 3. panta 2. punktā noteiktos ierobežojumus.
	Iebildums
Ņemot vērā to, ka Komisijas 2023. gada 13. decembra Regulā (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam ir noteikts, ka "trīs gadu laikposms šīs regulas vajadzībām būtu jāvērtē kā slīdošs periods. Attiecībā uz katru jaunu de minimis atbalsta piešķiršanu jāņem vērā de minimis atbalsta kopsumma, kas piešķirta iepriekšējos trīs gados.", lūdzam papildināt MK noteikumu projekta 24.punktu ar Komisijas regulas Nr. 2023/2831 3. panta 2. punktā lietoto formulējumu, ka de minimis kopsummu ir jāpārbauda iepriekšējo trīs gadu periodā, skaitot no de minimis atbalsta piešķiršanas dienas.
Papildus lūdzam papildināt anotāciju ar informāciju par to, ka Komisijas regulas Nr. 2023/2831 ietvaros trīs gadu laikposms ir jāvērtē kā slīdošs periods un attiecībā uz katru jaunu de minimis atbalsta piešķiršanu jāņem vērā de minimis atbalsta kopsumma, kas piešķirta iepriekšējos trīs gados.
 
Piedāvātā redakcija
-
	Kerolaina Pastare (FM)

	4.
	Noteikumu konsolidētā versija
25. Ja saimnieciskās darbības veicējs vienlaikus darbojas vienā vai vairākās nozarēs vai veic citas darbības, kas neietilpst Komisijas regulas Nr.  2023/2831 darbības jomā, tas nodrošina šo nozaru darbību vai izmaksu nodalīšanu saskaņā ar Komisijas regulas Nr. 2023/2831 1. panta 2. punktu.
	Iebildums
Ņemot vērā, ka Komisijas regulas Nr. 2023/2831 1. panta 2.punkts paredz pienākumu veikt nodalīšanu, nodrošinot, ka darbības nozarēs, kuras ir izslēgtas no šīs regulas darbības jomas, negūst labumu no de minimis atbalsta, ko piešķir saskaņā ar šo regulu (t.i., nodalīšanas pienākums ir attiecināms uz darbībām neatbalstāmajās nozarēs, nevis uz neatbalstāmajām darbībām, kas ir ietvertas Komisijas regulas Nr. 2023/2831 1. panta 1.punkta e) un f) apakšpunktā), lūdzam pārskatīt un atbilstoši precizēt noteikumu 25.punkta redakciju, vienlaikus dzēšot tajā vārdus "vai veic citas darbības". Ja uzņēmums veic darbības, kas ir noteiktas Komisijas regulas Nr. 2023/2831 1. panta 1.punkta e) un f) apakšpunktā, atbalstu nevar piešķirt.

 
Piedāvātā redakcija
-
	Kerolaina Pastare (FM)

	5.
	Noteikumu konsolidētā versija
27. Sabiedrība "Altum" un atbalsta saņēmējs ievēro Komisijas regulas Nr. 2023/2831 6. panta 4. punktā minētos nosacījumus.
	Iebildums
Ņemot vērā, ka Komisijas regulas Nr.2023/2831 6.panta 3.punkts nosaka, ka "Dalībvalstis reģistrēto informāciju par de minimis atbalstu glabā 10 gadus no atbalsta piešķiršanas dienas", taču vienlaikus Komisijas regulas Nr. 2023/2831 6. panta 7. punkts nosaka, ka “pēc rakstiska Komisijas pieprasījuma attiecīgā dalībvalsts 20 darbdienu laikā vai tādā ilgākā laikposmā, kāds noteikts pieprasījumā, sniedz Komisijai visu informāciju, kuru Komisija uzskata par vajadzīgu, lai novērtētu, vai šīs regulas nosacījumi ir izpildīti, un jo īpaši informāciju par uzņēmuma saņemto de minimis atbalsta kopsummu šīs regulas un citu de minimis regulu nozīmē”, tādējādi pastāv gadījumi, ka Eiropas Komisija, ievērojot Padomes Regulā (ES) 2015/1589 (2015. gada 13. jūlijs), ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (kodificēta redakcija) (jeb Procesuālā regula) noteikto 10 gadu pēcuzraudzības noilguma periodu saistībā ar nelikumīga un nesaderīga komercdarbības atbalsta atgūšanu, var pieprasīt dalībvalstīm iesniegt informāciju, kas pārsniedz Komisijas regulas Nr.2023/2831 6.panta 1.punktā ietverto informācijas apjomu, lūdzam precizēt noteikumu projekta 27.punktā minēto atsauci uz Komisijas regulas Nr.2023/2831 6.panta 4.punktu, aizvietojot to ar Komisijas regulas Nr.2023/2831 6.panta 3.punktu un papildinot ar atsauci uz Komisijas regulas Nr.2023/2831 6.panta 7.punktu, kā arī papildinot ar pienākumu uzglabāt informāciju par piešķirto atbalstu - atbalsta saņēmējiem - 10 gadus no atbalsta piešķiršanas dienas, atbalsta sniedzējiem - 10 gadus no pēdējā saskaņā ar atbalsta programmu piešķirtā atbalsta.
 
Piedāvātā redakcija
-
	Kerolaina Pastare (FM)

	6.
	Anotācija (ex-ante)
Pielikumi
	Priekšlikums
Lūdzam pievienot anotācijas pielikumu, kurā aktualizēti dati par esošo programmas īstenošanas gaitu, kā arī izvērtēta turpmāka programmas ietekme, riski un sagaidāmie zaudējumi, finansiālais rezultāts un programmas īstenošanas izmaksu noteikšanas principi, piemēram, atbilstība segtajam riskam, kredītriskam, izsniegšanas un ilgtermiņa darbības izdevumi, kā arī iekļauta informācija par zaudējumu segšanu, kas pārsniedz pirmo zaudējumu noteikto robežu, no piesaistītiem finanšu resursiem, kā arī informācija par maksas par Altum noslogoto kapitālu iecenošanu, maksas apmēru, kā arī pamatojumu par vadības izmaksas izmaiņām finanšu instrumentu griezumā, lai ievērotu Attīstības finanšu institūcijas likuma 12.panta trešajā un ceturtajā daļā noteikto, vai arī izvērtēt un anotācijā apliecināt, ka noteikumu projektā ietvertie grozījumi neietekmē apstiprināto programmas rādītāju novērtējumu.
Piedāvātā redakcija
-
	Liene Vītola (FM)

	7.
	Noteikumu konsolidētā versija
28. Ja ir pārkāptas Komisijas regulas Nr. 2023/2831 prasības, atbalsta saņēmējam ir pienākums atmaksāt sabiedrībai "Altum" visu projekta ietvaros saņemto de minimis atbalstu kopā ar procentiem no līdzekļiem, kas ir brīvi no valsts atbalsta, saskaņā ar Komercdarbības atbalsta kontroles likuma IV vai V nodaļu.
	Priekšlikums
Ņemot vērā, ka saskaņā ar Komercdarbības atbalsta kontroles likumu, gadījumā, ja tiek pārkāpti komercdarbības atbalsta kontroles regulējuma nosacījumi, atbalsta saņēmējam ir pienākums atgūt nelikumīgo komercdarbības atbalstu, aicinām noteikumu projekta 28.punktu izteikt piedāvātajā redakcijā:

 
Piedāvātā redakcija
Ja ir pārkāptas Komisijas regulas Nr.2023/2831 prasības, atbalsta saņēmējam ir pienākums atmaksāt sabiedrībai "Altum" projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no valsts atbalsta, saskaņā ar Komercdarbības atbalsta kontroles likuma IV vai V nodaļu.
	Kerolaina Pastare (FM)



